

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**U Gračacu, 14. ožujka 2020. godine**

**PREDMET: Smjernice o prevenciji širenja zaraze**

Poštovani sugrađani,

Zbog epidemije korona virusa COVID-19, sukladno uputama Stožera civilne zaštite Republike Hrvatske i drugih nadležnih tijela, donose se smjernice za postupanje s ciljem preventivnog djelovanja i smanjenja broja zaraženih.

**Na području Općine Gračac, u razdoblju od 14. ožujka do 30. ožujka 2020. godine, ovim smjernicama nalaže se:**

* **otkazivanje bilo kakvih javnih manifestacija (kulturnih, društvenih, sportskih), treninga, radionica i sl. u svim prostorima kojim upravlja Općina Gračac,**
* **za sve ostale skupove na otvorenome kao što su nastupi, priredbe svih vrsta, sportske manifestacije, poslovna okupljanja, razna druženja starijih osoba preporučuje se odgoda do daljnjega zbog objektivnih razloga,**
* **smanjenje osobnih kontakata unutar ustanova, institucija ili udruga te da se stoga komuniciranje sa svim ustanovama odvija prvenstveno elektronskim putem, telefonom i poštom.**
* **u cilju prevencije od širenja zaraze korona virusa apeliramo na građane da izbjegavaju okupljanja veće grupe ljudi (svečanosti, manifestacije, sportska događanja kao i ukope pokojnika) kako bi maksimalno umanjili prijenos zaraze i izbjegli međusobne bliske kontakte i rukovanje.**
* **shodno Odluci Vlade Republike Hrvatske o privremenoj obustavi rada osnovnih i srednjih škola, općinska načelnica donijela je odluku o privremenom zatvaranju Dječjeg vrtića Baltazar na dva tjedna, od ponedjeljka 16. ožujka 2020. godine, osim iznimno za djecu čiji roditelji ih nisu u mogućnosti zbrinuti osim u okviru vrtića, a obvezni su biti na radnom mjestu.**

Na temelju svega navedenog pozivaju se građani na pridržavanje propisanih higijenskih postupanja koja uključuju: češće i temeljito pranje ruku, prilikom kihanja i kašljanja koristiti maramice, izbjegavanje dodirivanja očiju, nosa i usta, korištenje dezinficijensa za ruke.

Ukoliko osjetite znakove i simptome groznice, upale respiratornih puteva, čak i blage, ali novonastale, telefonom kontaktirajte svog liječnika ili epidemiologa za dogovor.

Važno je reagirati smireno i odgovorno, mjere koje donosimo imaju cilj usporiti i zaustaviti širenje virusa i zaštiti zdravlje građana. Mjesta panici na području Općine Gračac nema, pratimo situaciju i svi daljnji koraci biti će usklađeni s preporukama Stožera civilne zaštite Republike Hrvatske i Županijskog stožera civilne zaštite Zadarske županije, a javnost će o svemu biti pravovremeno informirana.

 S poštovanjem,

**OPĆINSKA NAČELNICA:**

**Nataša Turbić, prof.**